
_START_ARTICLE_
Charles Falconer, baron Falconer af Thoroton
_START_SECTION_
Lordkansler
_START_PARAGRAPH_
Charles Falconer var lordkansler fra 2003 til 2007. Som lordkansler var han leder af det britiske retsvæsen (især med beføjelser i England og Wales). I 2003–2006 var han desuden regeringsudpeget formand for Overhuset (Lord Speaker).
_START_SECTION_
Minister
_START_PARAGRAPH_
Falconer var Minister for reformer af forfatningen (Secretary of State for Constitutional Affairs) fra 2003 til 2007._NEWLINE_Falconer fik gennemført Constitutional Reform Act 2005, der fremmede Magtens tredeling. Fra 2006 fik Overhuset lov til at vælge sin egen formand, og i 2009 blev den britiske Højesteret oprettet._NEWLINE_Falconer var kortvarigt Storbritanniens første justitsminister. Han blev udnævnt den 9. maj 2007, men allerede den 27. juni 2007 måtte han afgive posten til Jack Straw.